**ЖЕМДІК АШЫТҚЫЛАРДЫҢ БИДАЙ КЕБЕГІ ТАБИҒИ ШИКІЗАТЫНДА БЕЛОК ЖИНАҚТАУ ҚАРҚЫНДЫЛЫҒЫН ЗЕРТТЕУ**

Мәлік А., Абдиева Г.Ж.., Уалиева П.С.

*әл-Фараби атындағы Қазақ Ұлттық Университеті*

*aminok\_sh@mail.ru*

Қaзipгі таңда ауыл шapyaшылығында жемдік aшытқыларды пайдалану арқылы жоғары белокты өнiм aлy өзекті мәceлeлердің бipi. Малшаруашылығы және құсшаруашылығы өнімдерін өндіретін заманауи кәсіпорындар жемнің рационына ерекше көңіл бөледі. Сондықтан қазіргі кезде ашытқыларды ақуызды – жемдік қоспа ретінде ауылшаруашылығында қолдану перспективті бағытқа ие. Ашытқылар азықтық құндылығы төмен өсімдіктекті субстраттарда өсуге қабілетті және жемдік белок продуценттері болып табылады.

Жұмыс барысында құндылығы төмен өсімдік тектес шикізаттарды ашытқы клеткалары негізінде белокпен байыту үшін бидай кебегі субстраты таңдалынып алынды.

Зерттеу жұмысында табиғи субстраттардан бөлініп алынған коллекциялық ашытқы штамдары *Candida inconspicua* *ТД6 және Kluyveromyces marxianus ТД7 –*бидай кебегі шикізатындамоно және аралас дақыл түрінде тереңдік ферментацияланды және олардың биомасса жинау қарқындылығы мен белок түзу белсенділіктері зерттелді.

*Candida inconspicua* *ТД6* ашытқы штамы бидай кебегі шикізатында өсу белсенділігі жоғары екендігін көрсетті. Горяев-Том санақ камерасы бойынша дақылдардың биомассасының максималды мөлшері 10,92х108 – 19,44х108 кл/мл құраса, қатты ортаға сұйылтып егу әдісі нәтижелері бойынша,өсудің 7-8 тәулігінде клетка саны 9 х106 – 74 х106 КТБ/мл аралығын қамтыды. *Kluyveromyces marxianus ТД7* Горяев-Том санақ камерасы бойынша дақылдардың биомассасының максималды мөлшері 10.2х108 – 23,76х107 кл/мл құраса, қатты ортаға сұйылтып егу әдісі нәтижелері бойынша,өсудің 7-8 тәулігінде клетка саны 30 х106 - 67 х106 КТБ/мл аралығын қамтыды. *Candida inconspicua* *ТД6 +Kluyveromyces marxianus ТД7* аралас дақылы Горяев-Том санақ камерасы бойынша дақылдардың биомассасының максималды мөлшері 6,24х107 – 13,56х107 кл/мл құраса, қатты ортаға сұйылтып егу әдісі нәтижелері бойынша,өсудің 4-5 тәулігінде клетка саны 4 х106 – 77 х106 КТБ/мл аралығын қамтыды. Және бидай кебегі табиғи шикізатында белок жинау қарқындылығы бойынша *Candida inconspicua* *ТД6* штамы жоғары белсенділікті көрсетті, яғни бeлок концeнтрациясы 102-169 мкг/мл аралығын қамтыды.

Жүргізілген зерттеу нәтижесі бойынша *Candida inconspicua* *ТД6* ашытқы штамы бидайкебегі табиғи шикізатында жоғары өсу белсенділігіне ие екенін көрсетті.

Ғылыми жетекшісі: б.ғ.к.,доцент Абдиева Г.Ж.